Document ID: 32002R2380

Kommissionens forordning (EF) nr. 2380/2002
af 30. december 2002
om ændring af forordning (EF) nr. 883/2001 om gennemførelsesbestemmelser til Rådets forordning (EF) nr. 1493/1999 for så vidt angår samhandelen med vin med tredjelande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 2585/2001(2), særlig artikel 68, stk. 3, og
ud fra følgende betragtninger:
(1) I artikel 22, stk. 2, litra c), i Kommissionens forordning (EF) nr. 883/2001(3), senest ændret ved forordning (EF) nr. 1574/2002(4), fastsættes det, at den i forordningens artikel 20 omhandlede attest og analyseerklæring ikke skal fremlægges for vin og druesaft i beholdere, som rummer højst 5 liter, med oprindelse i og importeret fra tredjelande, hvis eksport til EF er på under 1000 hl om året. Det planlægges at indføre begrænsede mængder fra Indonesien og Thailand. Disse to lande bør derfor opføres på den liste, der er omfattet af bilag VI i forordning (EF) nr. 883/2001.
(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Bilag VI i forordning (EF) nr. 883/2001 erstattes af bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. december 2002.

Labels: 3
6